Guy csak harmincéves kora után kezdett el versenyezni, korábban kiváló rögbijátékos volt. 1964-ben több Formula–2-es versenyen is a legjobb hat között végzett, 1966-ban pedig a Formula–1-ben is bemutatkozott. A szezon közepén eltört a térdkalácsa, de 1967-ben visszatért. Miután Brabhamre cserélte Cooper-Maseratiját, a német nagydíjon megszerezte élete első, s egyben utolsó világbajnoki pontját. 1968-ban ismét a Formula–2-es mezőnyben állt rajthoz, közeli barátja Jo Schlesser halála után azonban egy rövid időre visszavonult, s csak a következő idényben versenyzett újra. 1970-ben sportkocsik építésébe fogott, hat évvel később pedig erre alapozva megalapította saját Formula–1-es csapatát, a Ligiert. 1992-ben eladta egész részesedését.